টাঙ্গাইলদর্পণডটকম ডেক্স : দেশের শিক্ষিত বেকার যুবকদের কর্মসংস্থানের লক্ষ্যে এবং তাদের যুবকদের স্বাবলম্বী করে গড়ে তুলতে তৃতীয় প্রান্তিকে ২০টি উপজেলায় ন্যাশনাল সার্ভিস কর্মসূচির নীতিগত অনুমোদন দিয়েছে মন্ত্রিসভা। ন্যাশনাল সার্ভিস কর্মসূচির আওতায় ৩০ হাজার যুবককে প্রশিক্ষণ দিয়ে অস্থায়ীভাবে কর্মসংস্থানের ব্যবস্থা করা হবে। আজ সোমবার প্রধানমন্ত্রী শেখ হাসিনার সভাপতিত্বে সচিবালয়ে অনুষ্ঠিত মন্ত্রিসভার বৈঠকে এ অনুমোদন দেয়া হয়। বৈঠকে উপস্থিত ছিলেন অর্থমন্ত্রী আবুল মাল আবদুল মুহিত, শিল্পমন্ত্রী আমির হোসেন আমু, বাণিজ্যমন্ত্রী তোফায়েল আহমেদসহ মন্ত্রিসভার সদস্যগণ।